Paralimpiese Spele: Opwindende Dinsdagaand verwagAlle oë en verwagtinge vir nog ŉ goud val op Natalie du Toit, wat om 19:10 aan die 400m-vryslag S9-finaal gaan deelneem. Suid-Afrika staan tans 23ste op die medaljeranglys van die Paralimpiese Spele in Londen en sal na verwagting later Dinsdagaand opskuif met vier sportsterre wat in finale gaan deelneem. Suid-Afrika spog tans met twee goue, vyf silwer en ses bronsmedaljes. Alle oë en verwagtinge vir nog ŉ goud val op Natalie du Toit, wat om 19:10 aan die 400m-vryslag S9-finaal gaan deelneem. Haar spanmaat, Emily Gray, neem ook aan dié swemitem deel. Shireen Sapiro is ook ŉ gunsteling om ŉ medalje in te palm. Sy swem om 19:42 in die 100m-rugslag S10-finaal. ŉ Doring tussen die rose is ook ŉ gunsteling om ŉ medalje te verower ná Charles Bouwer vandag eerste in sy 400m-vryslag uitdunne geëindig het. Hy is vanaand om 21:45 in aksie. Michael Louwrens het reeds vandag al vir Suid-Afrika ŉ bronsmedalje bekom deur derde in die gewigstoot F57/58-finaal te eindig. Sy beste vertoning was 13.64m.